title: Komisijas Īstenošanas direktīva 2011/46/ES ( 2011. gada 14. aprīlis ), ar ko groza Padomes Direktīvu 91/414/EEK, lai tajā iekļautu heksitiazoksu kā darbīgo vielu, un groza Komisijas Lēmumu 2008/934/EK  Dokuments attiecas uz EEZ

text:
               15.4.2011

               LV

               Eiropas Savienības Oficiālais Vēstnesis

               L 101/20

         KOMISIJAS ĪSTENOŠANAS DIREKTĪVA 2011/46/ES
   (2011. gada 14. aprīlis),
   ar ko groza Padomes Direktīvu 91/414/EEK, lai tajā iekļautu heksitiazoksu kā darbīgo vielu, un groza Komisijas Lēmumu 2008/934/EK
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punktu,
   tā kā:

               (1)

               Komisijas Regulā (EK) Nr. 451/2000 (2) un Komisijas Regulā (EK) Nr. 1490/2002 (3) paredzēti sīki izstrādāti noteikumi Direktīvas 91/414/EEK 8. panta 2. punktā minētās darba programmas trešā posma īstenošanai un sniegts to darbīgo vielu saraksts, kuras jānovērtē attiecībā uz to iespējamo iekļaušanu Direktīvas 91/414/EEK I pielikumā. Heksitiazokss ir minētajā sarakstā.

               (2)

               Saskaņā ar Regulas (EK) Nr. 1490/2002 11.e pantu iesniedzējs atsauca savu atbalstu šīs darbīgās vielas iekļaušanai Direktīvas 91/414/EEK I pielikumā divu mēnešu laikā no novērtējuma ziņojuma projekta saņemšanas. Līdz ar to par heksitiazoksa neiekļaušanu tika pieņemts Komisijas 2008. gada 5. decembra Lēmums 2008/934/EK par dažu darbīgo vielu neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētās vielas (4).

               (3)

               Sākotnējais iesniedzējs (turpmāk “pieteikuma iesniedzējs”) saskaņā ar Direktīvas 91/414/EEK 6. panta 2. punktu iesniedza jaunu pieteikumu, kurā pieprasīja piemērot paātrināto procedūru, kas paredzēta 14. līdz 19. pantā Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta minētās direktīvas 8. panta 2. punktā, bet nav iekļautas tās I pielikumā (5).

               (4)

               Pieteikumu iesniedza Somijai, kura ar Regulu (EK) Nr. 1490/2002 bija izraudzīta par ziņotāju dalībvalsti. Tika ievērots paātrinātās procedūras termiņš. Darbīgās vielas specifikācija un atļautie lietošanas veidi ir tādi paši kā tie, uz kuriem attiecas Lēmums 2008/934/EK. Minētais pieteikums atbilst arī visām pārējām Regulas (EK) Nr. 33/2008 15. pantā minētajām pamatprasībām un procedūras prasībām.

               (5)

               Somija izvērtēja pieteikuma iesniedzēja iesniegtos papildu datus un sagatavoja papildu ziņojumu. Tā 2009. gada 20. oktobrī minēto ziņojumu nosūtīja Eiropas Pārtikas nekaitīguma iestādei (turpmāk “iestāde”) un Komisijai. Iestāde papildu ziņojumu darīja zināmu pārējām dalībvalstīm un pieteikuma iesniedzējam, lai tie varētu izteikt piezīmes, un saņemtās piezīmes nosūtīja Komisijai. Saskaņā ar Regulas (EK) Nr. 33/2008 20. panta 1. punktu un pēc Komisijas pieprasījuma iestāde 2010. gada 7. septembrī Komisijai iesniedza savu secinājumu par heksitiazoksu (6). Dalībvalstis un Komisija izskatīja novērtējuma ziņojuma projektu, papildu ziņojumu un iestādes secinājumu Pārtikas aprites un dzīvnieku veselības pastāvīgajā komitejā, un 2011. gada 11. martā tas tika pabeigts kā Komisijas pārskata ziņojums par heksitiazoksu.

               (6)

               Dažādajās veiktajās pārbaudēs konstatēja, ka heksitiazoksu saturošus augu aizsardzības līdzekļus var uzskatīt par tādiem, kas kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jo īpaši attiecībā uz lietošanas veidiem, kas tika pārbaudīti un sīki izklāstīti Komisijas pārskata ziņojumā. Tādēļ ir lietderīgi iekļaut heksitiazoksu I pielikumā, lai nodrošinātu, ka to augu aizsardzības līdzekļu atļaujas, kas satur šo darbīgo vielu, visās dalībvalstīs var piešķirt saskaņā ar minētās direktīvas noteikumiem.

               (7)

               Neskarot minēto secinājumu, ir lietderīgi iegūt papildu informāciju par dažiem konkrētiem jautājumiem. Direktīvas 91/414/EEK 6. panta 1. punktā noteikts, ka vielas iekļaušanai I pielikumā var paredzēt nosacījumus. Tādēļ ir lietderīgi pieprasīt, lai pieteikuma iesniedzējs iesniegtu informāciju, ar ko apstiprina riska novērtējumu par toksikoloģisko ietekmi un metabolīta PT-1-3 (7) iespējamu klātbūtni pārstrādātās precēs, heksitiazoksa iespējamu nelabvēlīgu ietekmi uz bišu periem un izomēru maisījuma atvieglotas sabrukšanas un/vai pārveidošanās potenciālo ietekmi uz darbinieku riska novērtējumu, patērētāju riska novērtējumu un vidi.

               (8)

               Pirms darbīgo vielu iekļauj I pielikumā, jāparedz pietiekams laikposms, lai dalībvalstis un ieinteresētās personas varētu sagatavoties šīs iekļaušanas radīto jauno prasību izpildei.

               (9)

               Neskarot Direktīvā 91/414/EEK noteiktos pienākumus, ko rada darbīgās vielas iekļaušana I pielikumā, pēc iekļaušanas dalībvalstīm jāatvēl sešu mēnešu laikposms pašreizējo atļauju pārskatīšanai attiecībā uz augu aizsardzības līdzekļiem, kuri satur heksitiazoksu, lai nodrošinātu atbilstību Direktīvas 91/414/EEK, un jo īpaši tās 13. panta, prasībām un attiecīgajiem I pielikuma nosacījumiem. Dalībvalstīm saskaņā ar Direktīvas 91/414/EEK noteikumiem attiecīgi jāmaina, jāaizstāj vai jāatsauc spēkā esošās atļaujas. Atkāpjoties no iepriekš noteiktā termiņa, jāparedz ilgāks laikposms, lai iesniegtu un novērtētu visu III pielikuma dokumentāciju par katra augu aizsardzības līdzekļa katru paredzēto lietošanas veidu atbilstīgi Direktīvā 91/414/EEK noteiktajiem vienotajiem principiem.

               (10)

               Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (8), gūtā pieredze liecina, ka var rasties grūtības, interpretējot pašreizējo atļauju turētāju pienākumus attiecībā uz piekļuvi datiem. Lai izvairītos no turpmākām grūtībām, jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem I pielikumā, neparedz dalībvalstīm vai atļauju turētājiem jaunus pienākumus.

               (11)

               Tāpēc ir lietderīgi attiecīgi grozīt Direktīvu 91/414/EEK.

               (12)

               Lēmumā 2008/934/EK ir paredzēts, ka heksitiazoksu neiekļauj minētajā pielikumā un līdz 2011. gada 31. decembrim atsauc tādu augu aizsardzības līdzekļu atļaujas, kuros ir minētā viela. Minētā lēmuma pielikumā ir nepieciešams svītrot rindu attiecībā uz heksitiazoksu.

               (13)

               Tādēļ ir lietderīgi attiecīgi grozīt Lēmumu 2008/934/EK.

               (14)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza atbilstīgi šīs direktīvas pielikumam.
   2. pants
   Lēmuma 2008/934/EK pielikumā svītro rindu par heksitiazoksu.
   3. pants
   Dalībvalstis vēlākais līdz 2011. gada 30. novembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto aktu tekstus, kā arī minēto noteikumu un šīs direktīvas atbilstības tabulu.
   Tās piemēro minētos aktus no 2011. gada 1. decembra.
   Kad dalībvalstis pieņem minētos aktus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   4. pants
   1.   Dalībvalstis saskaņā ar Direktīvu 91/414/EEK līdz 2011. gada 30. novembrim vajadzības gadījumā groza vai atsauc spēkā esošās tādu augu aizsardzības līdzekļu atļaujas, kuru sastāvā ir darbīgā viela heksitiazokss.
   Līdz minētajam datumam tās jo īpaši pārliecinās, ka ir izpildīti minētās direktīvas I pielikuma nosacījumi attiecībā uz heksitiazoksu, izņemot tos nosacījumus, kas noteikti attiecīgās darbīgās vielas ieraksta B daļā, un ka atļaujas turētājam ir dokumentācija vai piekļuve dokumentācijai atbilstīgi minētās direktīvas II pielikuma prasībām saskaņā ar tās 13. panta nosacījumiem.
   2.   Atkāpjoties no 1. punkta, katru atļauto augu aizsardzības līdzekli, kurā heksitiazokss ir vienīgā vai viena no vairākām darbīgajām vielām, kas visas ir iekļautas Direktīvas 91/414/EEK I pielikumā vēlākais līdz 2011. gada 31. maijam, dalībvalstis atkārtoti novērtē saskaņā ar vienotajiem principiem, kuri noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā minētās direktīvas I pielikuma ieraksta par heksitiazoksu B daļu. Pamatojoties uz minēto novērtējumu, tās nosaka, vai līdzeklis joprojām atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja heksitiazokss līdzeklī ir vienīgā darbīgā viela, tad vajadzības gadījumā groza vai atsauc atļauju vēlākais 2015. gada 31. maijā; vai

               b)

               ja heksitiazokss līdzeklī ir viena no vairākām darbīgajām vielām, tad vajadzības gadījumā groza vai atsauc atļauju vēlākais 2015. gada 31. maijā vai termiņā, kas šādai grozīšanai vai atsaukšanai paredzēts attiecīgajā direktīvā vai direktīvās, ar kurām attiecīgo vielu vai vielas iekļauj Direktīvas 91/414/EEK I pielikumā, izvēloties vēlāko no šiem datumiem.

         5. pants
   Šī direktīva stājas spēkā 2011. gada 1. jūnijā.
   6. pants
   Šī direktīva ir adresēta dalībvalstīm.

      Briselē, 2011. gada 14. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 230, 19.8.1991., 1. lpp.

      (2)  OV L 55, 29.2.2000., 25. lpp.

      (3)  OV L 224, 21.8.2002., 23. lpp.

      (4)  OV L 333, 11.12.2008., 11. lpp.

      (5)  OV L 15, 18.1.2008., 5. lpp.

      (6)  Eiropas Pārtikas nekaitīguma iestāde. Secinājums par darbīgās vielas heksitiazoksa pesticīdu riska novērtējuma profesionālapskati. EFSA Journal 2010; 8(9):1722 (78. lpp.). doi:10.2903/j.efsa.2010.1722. Pieejams tiešsaistē: www.efsa.europa.eu.

      (7)  (4S,5S)-5-(4-hlorfenil)-4-metil-1,3-tiazolidīn-2-ons un (4R,5R)-5-(4-hlorfenil)-4-metil- 1,3-tiazolidīn-2-ons.

      (8)  OV L 366, 15.12.1992., 10. lpp.

      PIELIKUMS
      Direktīvas 91/414/EEK I pielikumā tabulas beigās pievieno šādu ierakstu:

                     Nr.

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Stāšanās spēkā

                     Iekļaušana ir spēkā līdz

                     Īpaši noteikumi

                     “343

                     Heksitiazokss

                        CAS Nr. 78587-05-0

                        CIPAC Nr. 439

                        (4RS,5RS)-5-(4-hlorfenil)-N-cikloheksil-4-metil-2-okso-1,3-tiazolidīn-3-karboksamīds

                     ≥ 976 g/kg
                     ((4R, 5R) un (4S, 5S) maisījums 1:1)

                     2011. gada 1. jūnijs

                     2021. gada 31. maijs

                     A   DAĻA
                     Var atļaut lietot tikai kā akaricīdu.
                     B   DAĻA
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas 2011. gada 11. martā pabeigtā pārskata ziņojuma secinājumus par heksitiazoksu, un jo īpaši tā I un II papildinājumu.
                     Šajā vispārējā novērtējumā dalībvalstis īpašu uzmanību pievērš:

                                 —

                                 ūdens organismu aizsardzībai. Lietošanas nosacījumos vajadzības gadījumā ietver riska mazināšanas pasākumus,

                                 —

                                 lietotāju un darbinieku drošībai. Lietošanas nosacījumos vajadzības gadījumā ietver aizsardzības pasākumus.

                           Attiecīgās dalībvalstis pieprasa iesniegt apstiprinošu informāciju par:

                                 a)

                                 metabolīta PT-1-3 (2) toksikoloģisko ietekmi;

                                 b)

                                 metabolīta PT-1-3 iespējamu klātbūtni pārstrādātās precēs;

                                 c)

                                 heksitiazoksa iespējamu nelabvēlīgu ietekmi uz bišu periem;

                                 d)

                                 izomēru maisījuma atvieglotas sabrukšanas un/vai pārveidošanās potenciālo ietekmi uz darbinieku riska novērtējumu, patērētāju riska novērtējumu un vidi.

                           Attiecīgās dalībvalstis nodrošina, ka pieteikuma iesniedzējs Komisijai līdz 2013. gada 31. maijam sniedz a), b) un c) punktā minēto informāciju, bet d) punktā minēto informāciju - divu gadu laikā pēc īpašo vadlīniju publicēšanas.”

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.

         (2)  (4S,5S)-5-(4-hlorfenil)-4-metil-1,3-tiazolidin-2-ons un (4R,5R)-5-(4-hlorfenil)-4-metil-1,3-tiazolidin-2-ons.


title: Komisijas Īstenošanas direktīva 2012/25/ES ( 2012. gada 9. oktobris ), ar ko nosaka informēšanas procedūras transplantācijai paredzētu cilvēku orgānu apmaiņai starp dalībvalstīm  Dokuments attiecas uz EEZ

text:
               10.10.2012

               LV

               Eiropas Savienības Oficiālais Vēstnesis

               L 275/27

         KOMISIJAS ĪSTENOŠANAS DIREKTĪVA 2012/25/ES
   (2012. gada 9. oktobris),
   ar ko nosaka informēšanas procedūras transplantācijai paredzētu cilvēku orgānu apmaiņai starp dalībvalstīm
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   Eiropas Parlamenta un Padomes 2010. gada 7. jūlija Direktīva 2010/53/ES par transplantācijai paredzētu cilvēku orgānu kvalitātes un drošības standartiem (1) un jo īpaši tās 29. pantu,
   tā kā:

               (1)

               Lai augstā līmenī tiktu nodrošināta sabiedrības veselība, attiecībā uz cilvēku orgānu apmaiņu starp dalībvalstīm nepieciešami sīki izstrādāti, vienoti procedūras noteikumi par to, kā tiek nodota orgānu un donora apraksta informācija, par orgānu izsekojamību un ziņošanu par nopietniem nevēlamiem notikumiem un blaknēm.

               (2)

               Informācijas nodošanā cilvēku orgānu apmaiņai kā informācijas nosūtītāji vai saņēmēji var tikt iesaistītas dažādas ieinteresētās personas dalībvalstīs, piemēram, kompetentās iestādes, deleģētās struktūras, tostarp Eiropas orgānu apmaiņas organizācijas, iepirkuma organizācijas un transplantācijas centri. Ja cilvēku orgānu apmaiņai šādas struktūras nodod vai saņem informāciju, tām būtu jārīkojas saskaņā ar šai direktīvā izklāstītajām vienotajām procedūrām. No minētajām procedūrām nebūtu jāizslēdz papildu mutiska saziņa, it īpaši steidzamos gadījumos.

               (3)

               Šīs direktīvas īstenošanā dalībvalstīm būtu jānodrošina, lai donoru un saņēmēju personas dati tiktu apstrādāti saskaņā ar Eiropas Parlamenta un Padomes 1995. gada 24. oktobra Direktīvu 95/46/EK par personu aizsardzību attiecībā uz personas datu apstrādi un šādu datu brīvu apriti (2). Lai personas, kuras apstrādā nodoto informāciju atbilstoši šai direktīvai, būtu labāk informētas, ir lietderīgi rakstiskos dokumentos atbilstoši šai direktīvai iekļaut atgādinājumu.

               (4)

               Lai steidzamos gadījumos būtu iespējams reaģēt ātri un atvieglotu Direktīvas 2010/53/ES 10. panta 3. punkta b) apakšpunktā izvirzītā pienākuma – pilnīgai izsekojamībai vajadzīgos datus glabāt vismaz 30 gadus pēc ziedošanas – izpildi, un, neskarot pārējo struktūru pienākumus šai sakarā, ir lietderīgi noteikt, ka minēto informāciju apstrādā un iekļauj sarakstā kompetentās iestādes vai deleģētās struktūras. Iepirkuma organizācijām un transplantācijas centriem tādējādi būtu jānodrošina, lai to attiecīgās kompetentās iestādes vai deleģētās struktūras vajadzības gadījumā saņemtu eksemplāru ar šādu informāciju par orgāna un donora aprakstu, ar kuru notikusi apmaiņa atbilstoši šai direktīvai.

               (5)

               Dalībvalstu prakse atšķiras, tādēļ šai direktīvā šobrīd nav lietderīgi noteikt standartu, kā nododama orgānu un donoru apraksta informācija. Tomēr nolūkā veicināt savstarpējo sapratni par nodoto informāciju, šāds standarts būtu izstrādājams nākotnē sadarbībā ar dalībvalstīm.

               (6)

               Izcelsmes vai mērķa dalībvalstī var tikt konstatēts nopietns nevēlams notikums un blakne, un var rasties šaubas par ziedoto orgānu kvalitāti un drošumu un tādējādi par saņēmēju veselību, savukārt gadījumā, kad orgānu ziedojis dzīvs donors, – arī par donora veselību. Ja orgānu apmaiņa notiek starp dalībvalstīm, šādas šaubas var rasties dažādās dalībvalstīs. Turklāt viena donora orgānus var pārstādīt saņēmējiem dažādās dalībvalstīs, tāpēc gadījumā, kad nopietns nevēlams notikums vai blakne vispirms tiek konstatēts vienā mērķa dalībvalstī, par to jāpaziņo izcelsmes dalībvalsts un pārējo mērķa dalībvalstu kompetentajām iestādēm vai deleģētajām struktūrām. Ir būtiski nodrošināt, ka visas kompetentās iestādes vai deleģētās struktūras visās attiecīgajās dalībvalstīs tiek informētas bez liekas kavēšanās. Lai šo mērķi sasniegtu, dalībvalstīm būtu jānodrošina, ka attiecīgajās dalībvalstīs tiek izplatīta visa būtiskā informācija rakstisku ziņojumu veidā. Sākotnējā ziņojumu redakcija būtu jāatjaunina, ja kļūst pieejama papildu svarīga informācija.

               (7)

               Ļoti bieži informācija nododama steidzami. Ir svarīgi, ka informācijas nosūtītāji spēj ātri apzināt un informēt attiecīgos adresātus. Atbilstoši šai direktīvai saņemtā informācija dalībvalsts kompetentajām iestādēm vai deleģētajām struktūrām (vajadzības gadījumā saskaņā ar kompetences sadalījumu attiecīgajā dalībvalstī) būtu jānodod attiecīgajam saņēmējam. Savienības līmenī būtu jāizveido un regulāri jāatjaunina nacionālo kontaktpunktu saraksts ar to kontaktinformāciju.

               (8)

               Šajā direktīvā paredzētie pasākumi ir saskaņā ar atzinumu, ko sniegusi Orgānu transplantācijas komiteja, kura izveidota saskaņā ar Direktīvas 2010/53/ES 30. pantu,

         IR PIEŅĒMUSI ŠO DIREKTĪVU.
   1. pants
   Darbības joma
   Šo direktīvu piemēro transplantācijai paredzētu cilvēku orgānu pārrobežu apmaiņai Eiropas Savienībā.
   2. pants
   Priekšmets
   Saskaņā ar Direktīvas 2010/53/ES 29. pantu šī direktīva nosaka:

               a)

               procedūras informācijas nodošanai par orgāna un donora aprakstu;

               b)

               procedūras, kā nodot nepieciešamo informāciju, lai nodrošinātu orgānu izsekojamību;

               c)

               procedūras, kas nodrošina ziņošanu par nopietniem nevēlamiem notikumiem un blaknēm.

         3. pants
   Definīcijas
   Šai direktīvā piemēro šādas definīcijas:

               a)

               “izcelsmes dalībvalsts” ir dalībvalsts, kurā iegūts transplantācijai paredzēts orgāns;

               b)

               “mērķa dalībvalsts” ir dalībvalsts, uz kuru tiek nogādāts transplantācijai paredzēts orgāns;

               c)

               “donora/saņēmēja valsts identifikācijas numurs” ir identifikācijas kods, kas pēc identifikācijas sistēmas, kura izveidota valsts līmenī atbilstoši Direktīvas 2010/53/ES 10. panta 2. punktam, piešķirts donoram vai saņēmējam;

               d)

               “orgāna apraksts” ir orgāna anatomiskās uzbūves apraksts, ieskaitot, 1) tā veidu (piemēram, sirds, aknas), 2) vajadzības gadījumā tā novietojumu ķermenī (kreisā vai labā puse) un 3) to, vai tas ir vesels orgāns vai orgāna daļa, norādot orgāna puslodi vai segmentu;

               e)

               “deleģētā struktūra” ir struktūra, kurai uzdevumi deleģēti saskaņā ar Direktīvu 2010/53/ES 17. panta 1. punktu, vai Eiropas orgānu apmaiņas organizācija, kurai uzdevumi deleģēti saskaņā ar Direktīvas 2010/53/ES 21. pantu.

         4. pants
   Vienoti procedūras noteikumi
   1.   Dalībvalsts nodrošina, ka informācija, kas atbilstoši šai direktīvai tiek nodota starp kompetentajām iestādēm vai deleģētajam struktūrām, iepirkuma organizācijām un/vai transplantācijas centriem:

               a)

               tiek nodota rakstveidā vai nu elektroniski, vai arī pa faksu;

               b)

               ir uzrakstīta valodā, ko saprot gan nosūtītājs, gan adresāts, vai valodā, par ko vienojušās abas puses, vai arī angļu valodā;

               c)

               tiek nodota bez liekas kavēšanās;

               d)

               tiek iekļauta sarakstā un ir pieejama pēc pieprasījuma;

               e)

               ietver nodošanas datumu un laiku;

               f)

               ietver par nodošanu atbildīgās personas kontaktinformāciju;

               g)

               ietver šādu atgādinājumu:
               “Satur personas datus. Aizsargāt pret neatļautu datu izpaušanu vai piekļūšanu datiem.”

         2.   Steidzamos gadījumos, sevišķi tādas apmaiņas gadījumos, kura notiek atbilstoši 5. un 7. pantam, ar informāciju var apmainīties mutiski. Pēc šādas mutiskās saziņas informācija jānodod rakstiski saskaņā ar minētajiem pantiem.
   3.   Mērķa vai izcelsmes dalībvalstis nodrošina, ka sūtītājs saskaņā ar 1. punkta prasībām saņem apstiprinājumu par to, ka saskaņā ar šo direktīvu nodotā informācija ir saņemta.
   4.   Dalībvalstis nodrošina, ka kompetento iestāžu vai deleģēto struktūru norīkotais personāls:

               a)

               steidzamos gadījumos ir pieejams 24 stundas diennaktī un 7 dienas nedēļā;

               b)

               spēj bez liekas kavēšanās saņemt un nodot informāciju atbilstoši šai direktīvai.

         5. pants
   Orgāna un donora apraksta informācija
   1.   Ja orgāni ir paredzēti apmaiņai starp dalībvalstīm, dalībvalstis pirms orgāna apmaiņas nodrošina, ka izcelsmes dalībvalsts kompetentā iestāde vai deleģētā struktūra informāciju, kas savākta, lai aprakstītu iegūtos orgānus un donoru, kā precizēts 7. pantā un Direktīvas 2010/53/ES pielikumā, nodota potenciālajām mērķa dalībvalstu kompetentajām iestādēm vai deleģētajām struktūrām.
   2.   Ja kāda informācijas daļa, kas nododama saskaņā ar 1. punktu, nav pieejama sākotnējās nodošanas brīdī un kļūst pieejama vēlāk, lai būtu iespējama medicīnisku lēmumu pieņemšana, dalībvalstis nodrošina, ka to savlaikus nodod:

               a)

               izcelsmes dalībvalsts kompetentā iestāde vai deleģētā struktūra mērķa dalībvalsts kompetentajai iestādei vai deleģētajai struktūrai vai

               b)

               pati iepirkuma organizācija – transplantācijas centram.

         3.   Dalībvalstis atbilstoši rīkosies, lai nodrošinātu, ka informācijas eksemplāru iepirkuma organizācijas un transplantācijas centri atbilstoši šim pantam nodod savām attiecīgajām kompetentajām iestādēm vai deleģētajām struktūrām.
   6. pants
   Informācija, kas vajadzīga, lai nodrošinātu orgānu izsekojamību
   1.   Dalībvalstis nodrošina, ka izcelsmes dalībvalsts kompetentā iestāde vai deleģētā struktūra sniedz mērķa dalībvalsts kompetentajai iestādei vai deleģētajai struktūrai:

               a)

               orgāna aprakstu;

               b)

               donora valsts identifikācijas numuru;

               c)

               iepirkuma datumu;

               d)

               iepirkuma centra nosaukumu un kontaktinformāciju.

         2.   Dalībvalstis nodrošina, ka mērķa dalībvalsts kompetentā iestāde vai deleģētā struktūra sniedz izcelsmes dalībvalsts kompetentajai iestādei vai deleģētajai struktūrai:

               a)

               saņēmēja valsts identifikācijas numuru vai, ja orgāns transplantācijai netika izmantots, tā gala izlietojumu;

               b)

               vajadzības gadījumā transplantācijas datumu;

               c)

               transplantācijas centra nosaukumu un kontaktinformāciju.

         7. pants
   Ziņošana par nopietniem nevēlamiem notikumiem un blaknēm
   Dalībvalstis nodrošina, ka to kompetentās iestādes vai deleģētās struktūras rīkojas šādā kārtībā:

               a)

               kad mērķa dalībvalsts kompetentā iestāde vai deleģētā struktūra tiek informēta par nopietnu nevēlamu notikumu vai blaknēm, par ko tai ir aizdomas, ka tas ir saistīts ar orgānu, kurš saņemts no citas dalībvalsts, tā nekavējoties informē izcelsmes dalībvalsts kompetento iestādi vai deleģēto struktūru un minētajai kompetentajai iestādei vai deleģētajai struktūrai bez liekas kavēšanās nodod sākotnējo ziņojumu, kurā ietverta I pielikuma informācija, ciktāl šī informācija ir pieejama;

               b)

               kad izcelsmes dalībvalsts kompetentā iestāde vai deleģētā struktūra tiek informēta par nopietnu nevēlamu notikumu vai blaknēm, par ko tai ir aizdomas, ka tas ir saistīts ar donoru, kura orgāni tikuši nosūtīti arī uz citām dalībvalstīm, tā nekavējoties informē katras attiecīgās mērķa dalībvalsts kompetentās iestādes vai deleģētās struktūras un katrai no tām nosūta sākotnējo ziņojumu, kurā ietverta I pielikuma informācija;

               c)

               kad pēc sākotnējā ziņojuma kļūst pieejama papildu informācija, tā tiek nodota bez liekas kavēšanās;

               d)

               izcelsmes dalībvalsts kompetentā iestāde vai deleģētā struktūra parasti 3 mēnešu laikā no sākotnējā ziņojuma nosūtīšanas atbilstoši a) vai b) punktam nosūta visu mērķa dalībvalstu kompetentajām iestādēm vai deleģētajām struktūrām kopīgu galīgo ziņojumu, kurā ietverta II pielikumā noteiktā informācija. Mērķa dalībvalstu kompetentās iestādes vai deleģētās struktūras savlaikus sniedz būtisko informāciju izcelsmes dalībvalsts kompetentajai iestādei vai deleģētajai struktūrai. Galīgais ziņojums tiek sagatavots pēc tam, kad no visām iesaistītajām dalībvalstīm savākta visa būtiskā informācija.

         8. pants
   Saziņa starp dalībvalstīm
   1.   Dalībvalstis sniedz Komisijai tās kompetentās iestādes vai deleģēto struktūru kontaktinformāciju, kurām nodod būtisko informāciju 5. panta nolūkā, no vienas puses, un 6. un 7. panta nolūkā, no otras puses. Minētajā kontaktinformācijā ietver vismaz šādas ziņas: organizācijas nosaukums, telefona numurs, e-pasta adrese, faksa numurs un pasta adrese.
   2.   Ja dalībvalstī ir vairākas kompetentās iestādes vai deleģētās struktūras, tā nodrošina, ka informācija, ko kāda no tām saņem atbilstoši 5., 6. un 7. pantam, tiek pārsūtīta atbilstīgajai kompetentajai iestādei vai valsts līmenī deleģētajai struktūrai saskaņā ar kompetences sadalījumu minētajā dalībvalstī.
   3.   Komisija dalībvalstīm dara pieejamu visu kompetento iestāžu un deleģēto struktūru sarakstu, kuras dalībvalstis norādījušas saskaņā ar 1. punktu. Minēto sarakstu dalībvalstis atjaunina. Komisija drīkst uzticēt šā saraksta izveidošanu un uzturēšanu trešai personai.
   9. pants
   Transponēšana
   1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2014. gada 10. aprīlim.
   Kad dalībvalstis pieņem šos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   10. pants
   Stāšanās spēkā
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Briselē, 2012. gada 9. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 243, 6.8.2010., 14. lpp., labota ar OV L 243, 16.9.2010., 68. lpp.

      (2)  OV L 281, 23.11.1995., 31. lpp.
   I PIELIKUMS

      Sākotnējais ziņojums nopietnu nevēlamu notikumu un blakņu gadījumā

               1.

               Ziņotāja dalībvalsts

               2.

               Ziņojuma identifikācijas numurs: valsts (ISO)/valsts numurs

               3.

               Ziņotāja kontaktinformācija (ziņotājas dalībvalsts kompetentā iestāde vai deleģētā struktūra): telefona numurs, e-pasts un, ja pieejams, faksa numurs

               4.

               Ziņotājs centrs/ziņotāja organizācija

               5.

               Koordinatora/kontaktpersona kontaktinformācija (ziņotājas dalībvalsts transplantācijas centrs/iepirkuma organizācija): telefona numurs, e-pasts un, ja pieejams, faksa numurs

               6.

               Ziņots: (datums un laiks) (gggg/mm/dd/hh/mm)

               7.

               Izcelsmes dalībvalsts

               8.

               Donora valsts identifikācijas numurs, kas paziņots atbilstoši 6. pantam

               9.

               Visas mērķa dalībvalstis (ja zināms)

               10.

               Saņēmēja valsts identifikācijas numurs(-i), kas paziņots(-i) atbilstoši 6. pantam

               11.

               Nopietnu nevēlamu notikumu vai blakņu iestāšanās datums un laiks (gggg/mm/dd/hh/mm)

               12.

               Nopietnu nevēlamu notikumu vai blakņu konstatēšanas datums un laiks (gggg/mm/dd/hh/mm)

               13.

               Nopietna nevēlama notikuma vai blaknes raksturojums

               14.

               Veikti tūlītēji pasākumi/ierosināts veikt tūlītējus pasākumus

         II PIELIKUMS

      Galīgais ziņojums nopietnu nevēlamu notikumu un blakņu gadījumā

               1.

               Ziņotāja dalībvalsts

               2.

               Ziņojuma identifikācijas numurs: valsts (ISO)/valsts numurs

               3.

               Ziņotāja kontaktinformācija: telefona numurs, e-pasts un, ja pieejams, faksa numurs

               4.

               Ziņots (datums un laiks) (gggg/mm/dd/hh/mm)

               5.

               Sākotnējā(-o) ziņojuma(-u) identifikācijas numurs(-i) (I pielikums)

               6.

               Gadījuma apraksts

               7.

               Iesaistītās dalībvalstis

               8.

               Izmeklēšanas rezultāts un galīgais slēdziens

               9.

               Veiktie preventīvie un koriģējošie pasākumi

               10.

               Slēdziens/turpmākā rīcība, ja nepieciešams


title: Komisijas Īstenošanas direktīva 2014/58/ES (2014. gada 16. aprīlis), ar kuru saskaņā ar Eiropas Parlamenta un Padomes Direktīvu 2007/23/EK izveido pirotehnisko izstrādājumu izsekojamības sistēmu (Dokuments attiecas uz EEZ)

text:
               17.4.2014

               LV

               Eiropas Savienības Oficiālais Vēstnesis

               L 115/28

         KOMISIJAS ĪSTENOŠANAS DIREKTĪVA 2014/58/ES
   (2014. gada 16. aprīlis),
   ar kuru saskaņā ar Eiropas Parlamenta un Padomes Direktīvu 2007/23/EK izveido pirotehnisko izstrādājumu izsekojamības sistēmu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2007. gada 23. maija Direktīvu 2007/23/EK par pirotehnisko izstrādājumu laišanu tirgū (1) un jo īpaši tās 18. panta 2. punkta a) apakšpunktu,
   tā kā:

               (1)

               Direktīvā 2007/23/EK ir paredzēti noteikumi par pirotehnisko izstrādājumu drošību Savienības tirgū un paredzēta izsekojamības sistēmas izveidošana Savienības līmenī.

               (2)

               Lai nodrošinātu pirotehnisko izstrādājumu izsekojamību, tie būtu jāmarķē ar reģistrācijas numuru, izmantojot vienotu numerācijas sistēmu. Pilnvarotajām iestādēm būtu jāuztur reģistrs, kurā iekļauj atbilstības novērtēšanas laikā piešķirtos reģistrācijas numurus. Šāda sistēma nodrošinātu pirotehnisko izstrādājumu un to ražotāju identificēšanu visos piegādes ķēdes posmos. Ražotājiem un importētājiem būtu jāglabā to pirotehnisko izstrādājumu reģistrācijas numuri, kurus viņi ir darījuši pieejamus tirgū, un šai informācijai pēc pieprasījuma vajadzētu būt pieejamai attiecīgajām iestādēm.

               (3)

               Vienotās numerācijas sistēmas pamatā ir elementi, kurus jau izmanto atbilstīgi spēkā esošiem saskaņotiem standartiem, un tāpēc tā neradīs uzņēmējiem lielu papildu slogu.

               (4)

               Šajā direktīvā paredzētie pasākumi ir saskaņā ar atzinumu, ko sniegusi ar Direktīvu 2007/23/EK izveidotā komiteja,

         IR PIEŅĒMUSI ŠO DIREKTĪVU.
   1. pants
   Reģistrācijas numurs
   1.   Pirotehniskos izstrādājumus marķē ar reģistrācijas numuru, kurš sastāv no šādiem elementiem:

               a)

               tās pilnvarotās iestādes četru ciparu identifikācijas numurs, kura ir izsniegusi EK tipa pārbaudes sertifikātu saskaņā ar Direktīvas 2007/23/EK 9. panta a) punktā minēto atbilstības novērtēšanas procedūru (B modulis) vai kura ir izsniegusi atbilstības sertifikātu saskaņā ar Direktīvas 2007/23/EK 9. panta b) punktā minēto atbilstības novērtēšanas procedūru (G modulis), vai kura izsniegusi kvalitātes nodrošināšanas sistēmas apstiprinājumu saskaņā ar Direktīvas 2007/23/EK 9. panta c) punktā minēto atbilstības novērtēšanas procedūru (H modulis);

               b)

               pirotehniskā izstrādājuma kategorija, kurai ir veikta atbilstības sertificēšana, saīsinātā formātā lielajiem burtiem:

                           —

                           F1, F2, F3 vai F4 attiecīgi 1., 2., 3. un 4. kategorijas uguņošanas ierīcēm,

                           —

                           T1 vai T2 attiecīgi T1 un T2 kategorijas skatuves pirotehniskajiem izstrādājumiem,

                           —

                           P1 vai P2 attiecīgi P1 un P2 kategorijas citiem pirotehniskajiem izstrādājumiem;

               c)

               apstrādes numurs, kuru pirotehniskajam izstrādājumam piešķīrusi pilnvarotā iestāde.

         2.   Reģistrācijas numuru veido šādi: “XXXX – YY – ZZZZ…”, kur XXXX ir 1. punkta a) apakšpunktā minētais numurs, YY ir 1. punkta b) apakšpunktā minētā kategorija un ZZZZ… ir 1. punkta c) apakšpunktā minētais numurs.
   2. pants
   Pilnvaroto iestāžu pienākumi
   1.   Pilnvarotās iestādes, kas veic atbilstības novērtēšanas procedūras atbilstīgi Direktīvas 2007/23/EK 9. pantam, uztur to pirotehnisko izstrādājumu reģistru, kuriem tās ir izsniegušas EK tipa pārbaudes sertifikātus saskaņā ar Direktīvas 2007/23/EK 9. panta a) punktā minēto atbilstības novērtēšanas procedūru (B modulis) vai atbilstības sertifikātus saskaņā ar Direktīvas 2007/23/EK 9. panta b) punktā minēto atbilstības novērtēšanas procedūru (G modulis), vai kvalitātes nodrošināšanas sistēmas apstiprinājumus saskaņā ar Direktīvas 2007/23/EK 9. panta c) punktā minēto atbilstības novērtēšanas procedūru (H modulis). Reģistru veido tādā formātā, kā paredzēts šīs direktīvas pielikumā.
   Pirotehnisko izstrādājumu reģistrā glabā informāciju vismaz par pielikumā paredzētajiem elementiem. Minēto informāciju glabā vismaz 10 gadus no dienas, kurā pilnvarotās iestādes ir izsniegušas pirmajā daļā minētos sertifikātus vai apstiprinājumus.
   Pilnvarotās iestādes reģistru regulāri atjaunina un padara to publiski pieejamu internetā.
   2.   Ja paziņojums par atbilstības novērtēšanas iestādi tiek atsaukts, minētā iestāde reģistru nodod citai attiecīgās dalībvalsts pilnvarotai iestādei vai kompetentai iestādei.
   3. pants
   Ražotāju un importētāju pienākumi
   Pirotehnisko izstrādājumu ražotāji un importētāji:

               a)

               vismaz 10 gadus pēc pirotehniskā izstrādājuma laišanas tirgū glabā visu ražoto vai importēto pirotehnisko izstrādājumu reģistrācijas numurus kopā ar šo izstrādājumu tirdzniecības nosaukumu, vispārīgo tipu un apakštipu un vajadzības gadījumā arī ražošanas vietu;

               b)

               nodod uzglabāto informāciju kompetentajai iestādei, ja ražotājs vai importētājs izbeidz darbību;

               c)

               visu dalībvalstu kompetentajām iestādēm un tirgus uzraudzības iestādēm pēc pamatota pieprasījuma sniedz a) punktā minēto informāciju.

         4. pants
   Transponēšana
   1.   Dalībvalstis vēlākais līdz 2015. gada 30. aprīlim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
   Tās piemēro šos noteikumus no 2016. gada 17. oktobra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   5. pants
   Stāšanās spēkā
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   6. pants
   Šī direktīva ir adresēta dalībvalstīm.

      Briselē, 2014. gada 16. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 154, 14.6.2007., 1. lpp.

      PIELIKUMS

         Reģistra formāts, kas minēts 2. panta 1. punktā

                  Reģistrācijas numurs

                  Datums, kurā izsniegts EK tipa pārbaudes sertifikāts (B modulis), atbilstības sertifikāts (G modulis) vai kvalitātes nodrošināšanas sistēmas apstiprinājums (H modulis) un vajadzības gadījumā derīguma termiņš

                  Ražotājs

                  Izstrādājuma vispārīgais tips un apakštips, ja vajadzīgs

                  Ražošanas posma atbilstības modulis (1)

                  Pilnvarotā iestāde, kas veic ražošanas posma atbilstības novērtēšanu (1)

                  Papildu informācija

         (1)  Tas vienmēr jānorāda, ja par to ir atbildīga pilnvarotā iestāde, kura veic atbilstības novērtēšanas procedūru, kas minēta Direktīvas 2007/23/EK 9. panta a) punktā (B modulis). Nav jānorāda, ja tiek veiktas atbilstības novērtēšanas procedūras, kas minētas 9. panta b) un c) punktā (G un H modulis). Informāciju norāda (ja tā ir zināma), ja ir iesaistīta cita pilnvarotā iestāde.


title: Komisijas Īstenošanas direktīva 2011/47/ES ( 2011. gada 15. aprīlis ), ar ko groza Padomes Direktīvu 91/414/EEK, lai tajā iekļautu alumīnija sulfātu kā darbīgo vielu, un groza Komisijas Lēmumu 2008/941/EK  Dokuments attiecas uz EEZ

text:
               16.4.2011

               LV

               Eiropas Savienības Oficiālais Vēstnesis

               L 102/24

         KOMISIJAS ĪSTENOŠANAS DIREKTĪVA 2011/47/ES
   (2011. gada 15. aprīlis),
   ar ko groza Padomes Direktīvu 91/414/EEK, lai tajā iekļautu alumīnija sulfātu kā darbīgo vielu, un groza Komisijas Lēmumu 2008/941/EK
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punktu,
   tā kā:

               (1)

               Komisijas Regulā (EK) Nr. 1112/2002 (2) un Komisijas Regulā (EK) Nr. 2229/2004 (3) ir paredzēti sīki izstrādāti noteikumi Direktīvas 91/414/EEK 8. panta 2. punktā minētās darba programmas ceturtā posma īstenošanai un izveidots to darbīgo vielu saraksts, kuras jānovērtē saistībā ar to iespējamo iekļaušanu Direktīvas 91/414/EEK I pielikumā. Alumīnija sulfāts ir minētajā sarakstā.

               (2)

               Saskaņā ar Regulas (EK) Nr. 2229/2004 24.e pantu ziņotājs atsauca savu atbalstu šīs darbīgās vielas iekļaušanai Direktīvas 91/414/EEK I pielikumā divu mēnešu laikā no novērtējuma ziņojuma projekta saņemšanas. Līdz ar to attiecībā uz alumīnija sulfāta neiekļaušanu minētajā pielikumā tika pieņemts Komisijas 2008. gada 8. decembra Lēmums 2008/941/EK par dažu darbīgo vielu neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētās vielas (4).

               (3)

               Sākotnējais ziņotājs (turpmāk “pieteikuma iesniedzējs”) saskaņā ar Direktīvas 91/414/EEK 6. panta 2. punktu iesniedza jaunu pieteikumu, kurā pieprasīja piemērot paātrināto procedūru, kas paredzēta 14.–19. pantā Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas I pielikumā (5).

               (4)

               Pieteikumu iesniedza Nīderlandei, kura ar Regulu (EK) Nr. 2229/2004 bija izraudzīta par ziņotāju dalībvalsti. Tika ievērots paātrinātās procedūras termiņš. Darbīgās vielas specifikācija un atļautie izmantošanas veidi ir tādi paši kā tie, uz kuriem attiecas Lēmums 2008/941/EK. Minētais pieteikums atbilst arī visām pārējām Regulas (EK) Nr. 33/2008 15. pantā noteiktajām pamatprasībām un procedūras prasībām.

               (5)

               Nīderlande izvērtēja pieteikuma iesniedzēja iesniegtos papildu datus un sagatavoja papildu ziņojumu. Tā minēto ziņojumu 2010. gada 9. martā nosūtīja Eiropas Pārtikas nekaitīguma iestādei (turpmāk “Iestāde”) un Komisijai. Iestāde par papildu ziņojuma saņemšanu informēja pārējās dalībvalstis un pieteikuma iesniedzēju, lai tie varētu izteikt piezīmes, un saņemtās piezīmes nosūtīja Komisijai. Saskaņā ar Regulas (EK) Nr. 33/2008 20. panta 1. punktu un pēc Komisijas pieprasījuma Iestāde 2010. gada 28. oktobrī iesniedza Komisijai secinājumu par alumīnija sulfātu (6). Dalībvalstis un Komisija izskatīja novērtējuma ziņojuma projektu, papildu ziņojumu un Iestādes secinājumu Pārtikas aprites un dzīvnieku veselības pastāvīgajā komitejā, un 2011. gada 11. martā tas tika pabeigts kā Komisijas pārskata ziņojums par alumīnija sulfātu.

               (6)

               Dažādajās veiktajās pārbaudēs konstatēja, ka alumīnija sulfātu saturošus augu aizsardzības līdzekļus var uzskatīt par tādiem, kas kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jo īpaši attiecībā uz izmantošanas veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi iekļaut alumīnija sulfātu I pielikumā, lai atļaujas augu aizsardzības līdzekļiem, kas satur šo darbīgo vielu, visās dalībvalstīs varētu piešķirt saskaņā ar minētās direktīvas noteikumiem.

               (7)

               Neatkarīgi no šā secinājuma ir lietderīgi iegūt papildu informāciju par dažiem konkrētiem jautājumiem. Direktīvas 91/414/EEK 6. panta 1. punktā ir noteikts, ka var paredzēt nosacījumus vielas iekļaušanai I pielikumā. Tāpēc ir lietderīgi prasīt, lai pieteikuma iesniedzējs iesniegtu apstiprinošu informāciju atbilstošu analītisku datu veidā par rūpnieciski ražotā tehniskā materiāla specifikāciju.

               (8)

               Pirms darbīgo vielu iekļauj I pielikumā, ir jāparedz pietiekami ilgs laikposms, lai dalībvalstis un ieinteresētās personas varētu sagatavoties šīs iekļaušanas radīto jauno prasību izpildei.

               (9)

               Neskarot Direktīvā 91/414/EEK noteiktos pienākumus, ko rada darbīgās vielas iekļaušana I pielikumā, pēc iekļaušanas dalībvalstīm jāatvēl sešu mēnešu laikposms pašreizējo atļauju pārskatīšanai attiecībā uz augu aizsardzības līdzekļiem, kuri satur alumīnija sulfātu, lai nodrošinātu atbilstību Direktīvas 91/414/EEK, un jo īpaši tās 13. panta, prasībām un attiecīgajiem I pielikuma nosacījumiem. Dalībvalstīm saskaņā ar Direktīvas 91/414/EEK noteikumiem attiecīgi jāmaina, jāaizstāj vai jāatsauc spēkā esošās atļaujas. Atkāpjoties no iepriekš noteiktā termiņa, jāparedz ilgāks laikposms, lai iesniegtu un novērtētu visu III pielikuma dokumentāciju par katra augu aizsardzības līdzekļa katru paredzēto lietojuma veidu atbilstīgi Direktīvā 91/414/EEK noteiktajiem vienotajiem principiem.

               (10)

               Par iespējamām grūtībām, interpretējot pašreizējo atļauju turētāju pienākumus attiecībā uz piekļuvi datiem, liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (7). Lai izvairītos no turpmākiem sarežģījumiem, ir jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdzšinējām direktīvām par grozījumiem I pielikumā, neparedz jaunus pienākumus dalībvalstīm vai atļauju turētājiem.

               (11)

               Tāpēc ir lietderīgi attiecīgi grozīt Direktīvu 91/414/EEK.

               (12)

               Lēmumā 2008/941/EK ir paredzēts, ka alumīnija sulfātu minētajā pielikumā neiekļauj un līdz 2011. gada 31. decembrim atsauc tādu augu aizsardzības līdzekļu atļaujas, kuros ir minētā viela. Minētā lēmuma pielikumā ir jāsvītro rinda attiecībā uz alumīnija sulfātu.

               (13)

               Tāpēc ir lietderīgi attiecīgi grozīt Lēmumu 2008/941/EK.

               (14)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza atbilstīgi šīs direktīvas pielikumam.
   2. pants
   Lēmuma 2008/941/EK pielikumā svītro rindu par alumīnija sulfātu.
   3. pants
   Dalībvalstis vēlākais līdz 2011. gada 30. novembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Tās piemēro minētos noteikumus no 2011. gada 1. decembra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   4. pants
   1.   Dalībvalstis saskaņā ar Direktīvu 91/414/EEK līdz 2011. gada 30. novembrim vajadzības gadījumā groza vai atsauc pašreizējās tādu augu aizsardzības līdzekļu atļaujas, kuru sastāvā ir alumīnija sulfāts kā darbīgā viela.
   Tās līdz minētajai dienai īpaši pārbauda, vai ir izpildīti minētās direktīvas I pielikuma nosacījumi attiecībā uz alumīnija sulfātu, izņemot nosacījumus, kas paredzēti attiecīgās darbīgās vielas ieraksta B daļā, un vai atļaujas turētājam ir dokumentācija vai piekļuve dokumentācijai atbilstīgi minētās direktīvas II pielikuma prasībām saskaņā ar tās 13. panta nosacījumiem.
   2.   Atkāpjoties no 1. punkta, attiecībā uz katru atļauto augu aizsardzības līdzekli, kas satur alumīnija sulfātu kā vienīgo vai vienu no vairākām darbīgajām vielām, kuras visas vēlākais līdz 2011. gada 31. maijam ir iekļautas Direktīvas 91/414/EEK I pielikumā, dalībvalstis atkārtoti novērtē līdzekli saskaņā ar vienotajiem principiem, kuri noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā B daļu ierakstā par alumīnija sulfātu minētās direktīvas I pielikumā. Pamatojoties uz minēto novērtējumu, tās nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem.
   Kad tas ir noteikts, dalībvalstis rīkojas šādi:

               a)

               ja līdzeklis satur alumīnija sulfātu kā vienīgo darbīgo vielu, vajadzības gadījumā groza vai atsauc atļauju vēlākais līdz 2015. gada 31. maijam; vai

               b)

               ja līdzeklis satur alumīnija sulfātu kā vienu no vairākām darbīgajām vielām, vajadzības gadījumā groza vai atsauc atļauju līdz 2015. gada 31. maijam vai termiņā, kas šādai grozīšanai vai atsaukšanai paredzēts attiecīgajā direktīvā vai direktīvās, ar kurām atbilstīgo vielu vai vielas iekļāva Direktīvas 91/414/EEK I pielikumā, izvēloties vēlāko no šiem datumiem.

         5. pants
   Šī direktīva stājas spēkā 2011. gada 1. jūnijā.
   6. pants
   Šī direktīva ir adresēta dalībvalstīm.

      Briselē, 2011. gada 15. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 230, 19.8.1991., 1. lpp.

      (2)  OV L 168, 27.6.2002., 14. lpp.

      (3)  OV L 379, 24.12.2004., 13. lpp.

      (4)  OV L 335, 13.12.2008., 91. lpp.

      (5)  OV L 15, 18.1.2008., 5. lpp.

      (6)  Eiropas Pārtikas nekaitīguma iestāde (EFSA), Conclusion on the peer review of the pesticide risk assessment of the active substance Aluminium sulfate. EFSA Journal 2010; 8(11):1889 (32. lpp.). doi:10.2903/j.efsa2010.1889. Pieejams tiešsaistē: www.efsa.europa.eu/efsajournal.htm.

      (7)  OV L 366, 15.12.1992., 10. lpp.

      PIELIKUMS
      Direktīvas 91/414/EEK I pielikumā tabulas beigās pievieno šādu ierakstu:

                     Nr.

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Stāšanās spēkā

                     Iekļaušana ir spēkā līdz

                     Īpaši noteikumi

                     “351

                     Alumīnija sulfāts

                        CAS Nr. 10043-01-3

                        CIPAC nav pieejams

                        Alumīnija sulfāts

                     970 g/kg

                     2011. gada 1. jūnijs

                     2021. gada 31. maijs

                     A   DAĻA
                     Var atļaut lietot tikai telpās kā baktericīdu dekoratīvajiem augiem pēc ražas novākšanas.
                     B   DAĻA
                     Lai īstenotu VI pielikuma vienotos principus, ņem vērā secinājumus, kas iekļauti pārskata ziņojumā par alumīnija sulfātu, un jo īpaši tā I un II papildinājumu, ko 2011. gada 11. martā pabeidza Pārtikas aprites un dzīvnieku veselības pastāvīgā komiteja.
                     Attiecīgās dalībvalstis prasa, lai pieteikuma iesniedzējs iesniegtu apstiprinošu informāciju atbilstošu analītisku datu veidā par rūpnieciski ražotā tehniskā materiāla specifikāciju.
                     Attiecīgās dalībvalstis nodrošina, ka pieteikuma iesniedzējs iesniedz šo informāciju Komisijai līdz 2011. gada 1. decembrim.”

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.


title: Komisijas Deleģētā direktīva (ES) 2016/585 (2016. gada 12. februāris), ar ko, pielāgojot tehnikas attīstībai, Eiropas Parlamenta un Padomes Direktīvas 2011/65/ES IV pielikumu groza attiecībā uz atbrīvojumu, ko piemēro no medicīniskajām ierīcēm vai elektronu mikroskopiem iegūtu un to remontēšanā vai atjaunošanā izmantotu rezerves daļu saturētam svinam, kadmijam, sešvērtīgajam hromam un polibromdifenilēteriem (PBDE) (Dokuments attiecas uz EEZ)

text:
               16.4.2016

               LV

               Eiropas Savienības Oficiālais Vēstnesis

               L 101/12

         KOMISIJAS DELEĢĒTĀ DIREKTĪVA (ES) 2016/585
   (2016. gada 12. februāris),
   ar ko, pielāgojot tehnikas attīstībai, Eiropas Parlamenta un Padomes Direktīvas 2011/65/ES IV pielikumu groza attiecībā uz atbrīvojumu, ko piemēro no medicīniskajām ierīcēm vai elektronu mikroskopiem iegūtu un to remontēšanā vai atjaunošanā izmantotu rezerves daļu saturētam svinam, kadmijam, sešvērtīgajam hromam un polibromdifenilēteriem (PBDE)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
   tā kā:

               (1)

               Direktīva 2011/65/ES aizliedz izmantot svinu, kadmiju un sešvērtīgo hromu un polibromdifenilēterus (PBDE) tirgū laistās elektriskās un elektroniskās iekārtās.

               (2)

               Pastāv tādu attēlveidošanas ierīču kā, piemēram, magnētiskās rezonanses attēlveidošanas ierīces, datortomogrāfijas ierīces, in vitro diagnostikas ierīces, pacientu monitorēšanas ierīces un elektronu mikroskopi atjaunošanas prakse. Dažas no šādi iegūtajām un atjaunošanā atkārtoti izmantotajām rezerves daļām nelielos daudzumos satur svinu, kadmiju, sešvērtīgo hromu vai PBDE.

               (3)

               Direktīvas 2011/65/ES IV pielikuma 31. punktā noteiktais atbrīvojums neparedz izmantot no lietotām iekārtām iegūtas rezerves daļas, kas nav bijušas laistas Savienības tirgū, un tādējādi ierobežo atkārtoti izmantojamu rezerves daļu pieejamību.

               (4)

               Salīdzinot vides ietekmējumu, ko radītu atjaunotu detaļu izmantošana šādos gadījumos, un vides ietekmējumu, ko radītu aizstāšana ar jaunām, nevis atjaunotām detaļām, kļūst skaidrs, ka aizstāšanas kopējā negatīvā ietekme uz vidi, veselību un patērētāju drošību būtu lielāka nekā kopējais ieguvums.

               (5)

               Ar minētajām vielām saistītos ierobežojumus dažādām attiecīgajām iekārtām sāks piemērot dažādos Direktīvas 2011/65/ES 4. panta 3. punktā paredzētajos termiņos, un tāpēc būtu jānosaka katram iekārtu veidam atšķirīgs atbrīvojuma beigu termiņš.

               (6)

               Tāpēc attiecīgi būtu jāgroza Direktīva 2011/65/ES.

               (7)

               Lai tirgus dalībniekiem nodrošinātu netraucētu pāreju no spēkā esošajiem noteikumiem uz šīs direktīvas noteikumiem un lai novērstu vienotā tirgus traucējumus, ir lietderīgi noteikt termiņu, kurā dalībvalstis vienlaicīgi sāk savu valsts noteikumu piemērošanu un kurā turklāt ir pagājis samērīgs laikposms pēc transponēšanas dienas,

         IR PIEŅĒMUSI ŠO DIREKTĪVU.
   1. pants
   Direktīvas 2011/65/ES IV pielikumu groza saskaņā ar šīs direktīvas pielikumu.
   2. pants
   1.   Dalībvalstis līdz 2017. gada 28. februārim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
   Minētos noteikumus tās piemēro no 2017. gada 6. novembra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2016. gada 12. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 174, 1.7.2011., 88. lpp.

      PIELIKUMS
      Direktīvas 2011/65/ES IV pielikumu groza šādi:

                  1)

                  pielikuma 31. punktu svītro;

                  2)

                  pievieno šādu 31.a punktu:

                              “31.a

                              Svins, kadmijs, sešvērtīgais hroms un polibromdifenilēteri (PBDE) rezerves daļās, kas iegūtas no medicīniskajām ierīcēm, tostarp in vitro diagnostikas medicīniskajām ierīcēm, vai elektronu mikroskopiem un to piederumiem un izmantotas to remontēšanā vai atjaunošanā, ar nosacījumu, ka atkārtotā izmantošana notiek revidējamās slēgta cikla uzņēmumu mijmaiņas sistēmās un ka par detaļu atkārtoto izmantošanu ikreiz ir paziņots pircējam.
                              Termiņš beidzas:

                                          a)

                                          2021. gada 21. jūlijā attiecībā uz lietojumiem medicīniskās ierīcēs, kas nav in vitro diagnostikas medicīniskās ierīces;

                                          b)

                                          2023. gada 21. jūlijā attiecībā uz lietojumiem in vitro diagnostikas medicīniskās ierīcēs;

                                          c)

                                          2024. gada 21. jūlijā attiecībā uz lietojumiem elektronu mikroskopos un to piederumos.”


title: Komisijas Īstenošanas direktīva 2011/60/ES ( 2011. gada 23. maijs ), ar ko groza Padomes Direktīvu 91/414/EEK, lai tajā iekļautu tebufenozīdu kā darbīgo vielu, un groza Komisijas Lēmumu 2008/934/EK  Dokuments attiecas uz EEZ

text:
               24.5.2011

               LV

               Eiropas Savienības Oficiālais Vēstnesis

               L 136/58

         KOMISIJAS ĪSTENOŠANAS DIREKTĪVA 2011/60/ES
   (2011. gada 23. maijs),
   ar ko groza Padomes Direktīvu 91/414/EEK, lai tajā iekļautu tebufenozīdu kā darbīgo vielu, un groza Komisijas Lēmumu 2008/934/EK
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punktu,
   tā kā:

               (1)

               Komisijas Regulā (EK) Nr. 451/2000 (2) un Komisijas Regulā (EK) Nr. 1490/2002 (3) ir paredzēti sīki izstrādāti noteikumi Direktīvas 91/414/EEK 8. panta 2. punktā minētās darba programmas trešā posma īstenošanai un izveidots to darbīgo vielu saraksts, kuras jānovērtē saistībā ar to iespējamo iekļaušanu Direktīvas 91/414/EEK I pielikumā. Tebufenozīds ir minētajā sarakstā.

               (2)

               Ziņotājs saskaņā ar Regulas (EK) Nr. 1490/2002 11.e pantu divu mēnešu laikā pēc novērtējuma ziņojuma projekta saņemšanas atsauca savu pieteikumu šīs darbīgās vielas iekļaušanai Direktīvas 91/414/EEK I pielikumā. Līdz ar to tika pieņemts Komisijas 2008. gada 5. decembra Lēmums 2008/934/EK par dažu darbīgo vielu neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētās vielas (4), attiecībā uz tebufenozīda neiekļaušanu minētajā pielikumā.

               (3)

               Sākotnējais ziņotājs (turpmāk “pieteikuma iesniedzējs”) saskaņā ar Direktīvas 91/414/EEK 6. panta 2. punktu iesniedza jaunu pieteikumu, kurā pieprasīja piemērot paātrināto procedūru, kas noteikta 14.–19. pantā Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas I pielikumā (5).

               (4)

               Pieteikumu iesniedza Vācijai, kura ar Regulu (EK) Nr. 1490/2002 bija izraudzīta par ziņotāju dalībvalsti. Tika ievērots paātrinātās procedūras termiņš. Darbīgās vielas specifikācija un atļautie izmantošanas veidi ir tādi paši kā tie, uz kuriem attiecas Lēmums 2008/934/EK. Minētais pieteikums atbilst arī visām pārējām Regulas (EK) Nr. 33/2008 15. pantā noteiktajām pamatprasībām un procedūras prasībām.

               (5)

               Vācija izvērtēja pieteikuma iesniedzēja iesniegtos papildu datus un sagatavoja papildu ziņojumu. 2009. gada 23. novembrī Vācija minēto ziņojumu nosūtīja Eiropas Pārtikas nekaitīguma iestādei (turpmāk “Iestāde”) un Komisijai. Iestāde papildu ziņojumu nosūtījām pārējām dalībvalstīm un pieteikuma iesniedzējam, lai tie varētu izteikt piezīmes, un saņemtās piezīmes nosūtīja Komisijai. Saskaņā ar Regulas (EK) Nr. 33/2008 20. panta 1. punktu un pēc Komisijas pieprasījuma Iestāde 2010. gada 19. oktobrī Komisijai iesniedza secinājumu par tebufenozīdu (6). Dalībvalstis un Komisija izskatīja novērtējuma ziņojuma projektu, papildu ziņojumu un Iestādes secinājumu Pārtikas aprites un dzīvnieku veselības pastāvīgajā komitejā, un 2011. gada 11. martā tas tika pabeigts kā Komisijas pārskata ziņojums par tebufenozīdu.

               (6)

               Dažādajās veiktajās pārbaudēs konstatēja, ka var uzskatīt, ka tebufenozīdu saturoši augu aizsardzības līdzekļi kopumā varētu atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jo īpaši attiecībā uz izmantošanas veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi iekļaut tebufenozīdu I pielikumā, lai atļaujas augu aizsardzības līdzekļiem, kas satur šo darbīgo vielu, visās dalībvalstīs varētu piešķirt saskaņā ar minētās direktīvas noteikumiem.

               (7)

               Neskarot šo secinājumu, ir lietderīgi iegūt papildu informāciju par dažiem konkrētiem jautājumiem. Direktīvas 91/414/EEK 6. panta 1. punktā ir noteikts, ka var paredzēt nosacījumus vielas iekļaušanai I pielikumā. Tāpēc ir lietderīgi pieprasīt, lai pieteikuma iesniedzējs sniedz apstiprinošu informāciju attiecībā uz metabolītu RH-6595 (7), RH-2651 (8), M2 (9) nozīmīgumu, tebufenozīda sadalīšanos augsnē ar sārmainu pH, kā arī risku zvīņspārņu kārtas (Lepidoptera) insektiem, kuri nav apstrādes mērķis.

               (8)

               Pirms darbīgo vielu iekļauj I pielikumā, ir jāparedz pietiekami ilgs laikposms, lai dalībvalstis un ieinteresētās personas varētu sagatavoties šīs iekļaušanas radīto jauno prasību izpildei.

               (9)

               Neskarot Direktīvā 91/414/EEK noteiktos pienākumus, ko rada darbīgās vielas iekļaušana I pielikumā, pēc iekļaušanas dalībvalstīm jāatvēl sešu mēnešu laikposms pašreizējo atļauju pārskatīšanai attiecībā uz augu aizsardzības līdzekļiem, kuri satur tebufenozīdu, lai nodrošinātu atbilstību Direktīvas 91/414/EEK un jo īpaši tās 13. panta prasībām un attiecīgajiem I pielikuma nosacījumiem. Dalībvalstīm saskaņā ar Direktīvas 91/414/EEK noteikumiem attiecīgi jāmaina, jāaizstāj vai jāatsauc spēkā esošās atļaujas. Atkāpjoties no iepriekš minētā termiņa, ir jāparedz ilgāks laikposms, lai iesniegtu un novērtētu visu III pielikuma dokumentāciju par katra augu aizsardzības līdzekļa katru paredzēto lietojuma veidu atbilstīgi Direktīvā 91/414/EEK noteiktajiem vienotajiem principiem.

               (10)

               Par iespējamām grūtībām, interpretējot pašreizējo atļauju turētāju pienākumus attiecībā uz piekļuvi datiem, liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (10). Lai izvairītos no turpmākiem sarežģījumiem, ir jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem I pielikumā, neparedz jaunus pienākumus dalībvalstīm vai atļauju turētājiem.

               (11)

               Tāpēc ir lietderīgi attiecīgi grozīt Direktīvu 91/414/EEK.

               (12)

               Lēmumā 2008/934/EK ir paredzēts, ka tebufenozīdu minētajā pielikumā neiekļauj un līdz 2011. gada 31. decembrim atsauc tādu augu aizsardzības līdzekļu atļaujas, kuros ir minētā viela. Minētā lēmuma pielikumā ir jāsvītro rinda attiecībā uz tebufenozīdu.

               (13)

               Tāpēc ir lietderīgi attiecīgi grozīt Lēmumu 2008/934/EK.

               (14)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza atbilstīgi šīs direktīvas pielikumam.
   2. pants
   Lēmuma 2008/934/EK pielikumā svītro rindu attiecībā uz tebufenozīdu.
   3. pants
   Dalībvalstis vēlākais līdz 2011. gada 30. novembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Tās piemēro minētos noteikumus no 2011. gada 1. decembra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   4. pants
   1.   Dalībvalstis saskaņā ar Direktīvu 91/414/EEK līdz 2011. gada 30. novembrim vajadzības gadījumā groza vai atsauc pašreizējās tādu augu aizsardzības līdzekļu atļaujas, kuru sastāvā ir tebufenozīds kā darbīgā viela.
   Tās līdz minētajai dienai īpaši pārbauda, vai ir izpildīti minētās direktīvas I pielikuma nosacījumi attiecībā uz tebufenozīdu, izņemot nosacījumus, kas paredzēti attiecīgās darbīgās vielas ieraksta B daļā, un vai atļaujas turētājam ir dokumentācija vai piekļuve dokumentācijai atbilstīgi minētās direktīvas II pielikuma prasībām saskaņā ar tās 13. panta nosacījumiem.
   2.   Atkāpjoties no 1. punkta, katru atļauto augu aizsardzības līdzekli, kas satur tebufenozīdu kā vienīgo vai vienu no vairākām darbīgajām vielām, kuras visas ir iekļautas Direktīvas 91/414/EEK I pielikumā vēlākais līdz 2011. gada 31. maijam, dalībvalstis atkārtoti novērtē saskaņā ar vienotajiem principiem, kuri noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā ņemot vērā B daļu ierakstā par tebufenozīdu minētās direktīvas I pielikumā. Pamatojoties uz minēto novērtējumu, tās nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem.
   Kad tas ir noteikts, dalībvalstis rīkojas šādi:

               a)

               ja tebufenozīds ir vienīgā darbīgā viela līdzeklī, vajadzības gadījumā vēlākais līdz 2015. gada 31. maijam groza vai atsauc atļauju vai,

               b)

               ja tebufenozīds ir viena no vairākām darbīgajām vielām līdzeklī, vajadzības gadījumā groza vai atsauc atļauju līdz 2015. gada 31. maijam vai termiņā, kas šādai grozīšanai vai atsaukšanai paredzēts attiecīgajā direktīvā vai direktīvās, ar kurām attiecīgo vielu vai vielas iekļāva Direktīvas 91/414/EEK I pielikumā, izvēloties vēlāko no šiem datumiem.

         5. pants
   Šī direktīva stājas spēkā 2011. gada 1. jūnijā.
   6. pants
   Šī direktīva ir adresēta dalībvalstīm.

      Briselē, 2011. gada 23. maijā

            Komisijas vārdā –

            priekšsēdētājs

         José Manuel BARROSO

      (1)  OV L 230, 19.8.1991., 1. lpp.

      (2)  OV L 55, 29.2.2000., 25. lpp.

      (3)  OV L 224, 21.8.2002., 23. lpp.

      (4)  OV L 333, 11.12.2008., 11. lpp.

      (5)  OV L 15, 18.1.2008., 5. lpp.

      (6)  Eiropas Pārtikas nekaitīguma iestāde (EFSA), Conclusion on the peer review of the pesticide risk assessment of the active substance tebufenozide. Summary: EFSA Journal 2010; 8(12):1871. [120. lpp.]. doi:10.2903/j.efsa.2010.1871. Pieejams tiešsaistē: www.efsa.europa.eu.

      (7)  N’-[(4-acetilfenil)karbonil]-N-terc-butil-3,5-dimetilbenzohidrazīds.

      (8)  4-({2-terc-butil-2-[(3,5-dimetilfenil)karbonil]hidrazinil}karbonil)benzoskābe.

      (9)  Ķīmiskais nosaukums vēl nav identificēts.

      (10)  OV L 366, 15.12.1992., 10. lpp.

      PIELIKUMS
      Direktīvas 91/414/EK I pielikumā tabulas beigās pievieno šādu ierakstu.

                     Nr.

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Stāšanās spēkā

                     Iekļaušana ir spēkā līdz

                     Īpaši noteikumi

                     “355

                     Tebufenozīds

                        CAS Nr.: 112410-23-8

                        CIPAC Nr.: 724

                     N-terc-butil-N’-(4-etilbenzoil)-3,5-dimetilbenzohidrazīds

                     ≥ 970 g/kg
                     Būtisks piemaisījums

                        t-butilhidrazīns < 0,001 g/kg

                     2011. gada 1. jūnijs

                     2021. gada 31. maijs

                     A   DAĻA
                     Var atļaut lietot tikai kā insekticīdu.
                     B   DAĻA
                     Lai īstenotu VI pielikuma vienotos principus, ņem vērā secinājumus, kas iekļauti pārskata ziņojumā par tebufenozīdu, un jo īpaši tā I un II papildinājumu, ko 2011. gada 11. martā pabeidza Pārtikas aprites un dzīvnieku veselības pastāvīgajā komitejā.
                     Šajā vispārējā novērtējumā dalībvalstis:

                                 1)

                                 īpašu uzmanību pievērš operatoru un strādnieku drošībai pēc nogaidīšanas laika beigām un nodrošina, ka atļaujas nosacījumi paredz atbilstošu aizsarglīdzekļu lietošanu;

                                 2)

                                 īpašu uzmanību pievērš gruntsūdens aizsardzībai gadījumos, kad darbīgo vielu lieto apgabalos ar piesārņojumjutīgiem augsnes un/vai klimatiskajiem apstākļiem;

                                 3)

                                 īpašu uzmanību pievērš ūdensorganismu aizsardzībai un nodrošina, ka lietošanas nosacījumos ir paredzēti atbilstoši riska mazināšanas pasākumi;

                                 4)

                                 pievērš īpašu uzmanību riskam zvīņspārņu kārtas (Lepidoptera) insektiem, kuri nav apstrādes mērķis.

                           Atļaujas nosacījumos vajadzības gadījumā ietver riska mazināšanas pasākumus.
                     Attiecīgās dalībvalstis pieprasa iesniegt informāciju, kas apstiprina:

                                 1)

                                 metabolītu RH-6595, RH-2651, M2 nozīmīgumu;

                                 2)

                                 tebufenozīda sadalīšanos anaerobā augsnē un augsnē ar sārmainu pH.

                           Attiecīgās dalībvalstis nodrošina, ka pieteikuma iesniedzējs līdz 2013. gada 31. maijam sniedz Komisijai 1) un 2) punktā minēto informāciju.”

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.


title: Komisijas Īstenošanas direktīva 2011/57/ES ( 2011. gada 27. aprīlis ), ar ko groza Padomes Direktīvu 91/414/EEK, lai tajā iekļautu fluometuronu kā darbīgo vielu, un groza Komisijas Lēmumu 2008/934/EK  Dokuments attiecas uz EEZ

text:
               28.4.2011

               LV

               Eiropas Savienības Oficiālais Vēstnesis

               L 108/34

         KOMISIJAS ĪSTENOŠANAS DIREKTĪVA 2011/57/ES
   (2011. gada 27. aprīlis),
   ar ko groza Padomes Direktīvu 91/414/EEK, lai tajā iekļautu fluometuronu kā darbīgo vielu, un groza Komisijas Lēmumu 2008/934/EK
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punktu,
   tā kā:

               (1)

               Komisijas Regulā (EK) Nr. 451/2000 (2) un Komisijas Regulā (EK) Nr. 1490/2002 (3) paredzēti sīki izstrādāti noteikumi par to, kā īstenot Direktīvas 91/414/EEK 8. panta 2. punktā minētās darba programmas otro un trešo posmu, un sniegts to darbīgo vielu saraksts, kuras jānovērtē attiecībā uz to iespējamo iekļaušanu Direktīvas 91/414/EEK I pielikumā. Fluometurons ir minētajā sarakstā.

               (2)

               Saskaņā ar Regulas (EK) Nr. 1490/2002 11.e pantu ziņotāji atsauca savu atbalstu šīs darbīgās vielas iekļaušanai Direktīvas 91/414/EEK I pielikumā divu mēnešu laikā no novērtējuma ziņojuma projekta saņemšanas. Līdz ar to attiecībā uz fluometurona neiekļaušanu minētajā pielikumā tika pieņemts Komisijas 2008. gada 5. decembra Lēmums 2008/934/EK par dažu darbīgo vielu neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētās vielas (4).

               (3)

               Sākotnējie ziņotāji (turpmāk “pieteikuma iesniedzēji”) saskaņā ar Direktīvas 91/414/EEK 6. panta 2. punktu iesniedza jaunu pieteikumu, kurā pieprasīja piemērot paātrināto procedūru, kas paredzēta 14.–19. pantā Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas I pielikumā (5).

               (4)

               Pieteikumu iesniedza Grieķijai, kura ar Regulu (EK) Nr. 1490/2002 bija izraudzīta par ziņotāju dalībvalsti. Tika ievērots paātrinātās procedūras termiņš. Darbīgās vielas specifikācija un atļautie izmantošanas veidi ir tādi paši kā tie, uz kuriem attiecas Lēmums 2008/934/EK. Minētais pieteikums atbilst arī visām pārējām Regulas (EK) Nr. 33/2008 15. pantā noteiktajām pamatprasībām un procedūras prasībām.

               (5)

               Grieķija izvērtēja pieteikuma iesniedzēja sniegtos papildu datus un sagatavoja papildu ziņojumu. Tā minēto ziņojumu 2010. gada 27. janvārī nosūtīja Eiropas Pārtikas nekaitīguma iestādei (turpmāk “Iestāde”) un Komisijai. Iestāde papildu ziņojumu nosūtīja pārējām dalībvalstīm un pieteikuma iesniedzējam, lai tie varētu izteikt piezīmes, un saņemtās piezīmes nosūtīja Komisijai. Saskaņā ar Regulas (EK) Nr. 33/2008 20. panta 1. punktu un pēc Komisijas pieprasījuma Iestāde 2010. gada 14. decembrī Komisijai iesniedza atzinumu par fluometuronu (6). Dalībvalstis un Komisija izskatīja novērtējuma ziņojuma projektu, papildu ziņojumu un iestādes secinājumu Pārtikas aprites un dzīvnieku veselības pastāvīgajā komitejā, un 2011. gada 11. martā tas tika pabeigts kā Komisijas pārskata ziņojums par fluometuronu.

               (6)

               Dažādajās veiktajās pārbaudēs konstatēja, ka fluometuronu saturošus augu aizsardzības līdzekļus var uzskatīt par tādiem, kas kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jo īpaši attiecībā uz izmantošanas veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi iekļaut fluometuronu I pielikumā, lai atļaujas augu aizsardzības līdzekļiem, kas satur šo darbīgo vielu, visās dalībvalstīs varētu piešķirt saskaņā ar minētās direktīvas noteikumiem.

               (7)

               Neatkarīgi no šā secinājuma ir lietderīgi iegūt papildu informāciju par dažiem konkrētiem jautājumiem. Direktīvas 91/414/EEK 6. panta 1. punktā ir noteikts, ka var paredzēt nosacījumus vielas iekļaušanai I pielikumā. Tāpēc ir lietderīgi prasīt, lai pieteikuma iesniedzēji sniegtu papildu informāciju, kas apstiprina augu metabolīta trifluoretiķskābes toksikoloģiskās īpašības, kā arī analīzes metodes fluometurona pārraudzībai gaisā un augsnē un augsnes metabolīta trifluorometilanilīna pārraudzībai augsnē un ūdenī. Ja fluometuronu saskaņā ar Eiropas Parlamenta un Padomes Regulu (EK) Nr. 1272/2008 (7) klasificē kā vielu, par kuru “ir aizdomas, ka [tā] var izraisīt vēzi”, attiecīgās dalībvalstis pieprasa sniegt sīkāku informāciju par augsnes metabolītu dezmetil-fluometurona un trifluorometilanilīna ietekmi uz gruntsūdeņiem.

               (8)

               Pirms darbīgo vielu iekļauj I pielikumā, ir jāparedz pietiekami ilgs laikposms, lai dalībvalstis un ieinteresētās personas varētu sagatavoties šīs iekļaušanas radīto jauno prasību izpildei.

               (9)

               Neskarot Direktīvā 91/414/EEK noteiktos pienākumus, ko rada darbīgās vielas iekļaušana I pielikumā, pēc iekļaušanas dalībvalstīm jāatvēl sešu mēnešu laikposms pašreizējo atļauju pārskatīšanai attiecībā uz augu aizsardzības līdzekļiem, kuri satur fluometuronu, lai nodrošinātu atbilstību Direktīvas 91/414/EEK, un jo īpaši tās 13. panta, prasībām un attiecīgajiem I pielikuma nosacījumiem. Dalībvalstīm saskaņā ar Direktīvas 91/414/EEK noteikumiem attiecīgi jāmaina, jāaizstāj vai jāatsauc spēkā esošās atļaujas. Atkāpjoties no iepriekš minētā termiņa, jāparedz ilgāks laikposms, lai iesniegtu un novērtētu visu III pielikuma dokumentāciju par katra augu aizsardzības līdzekļa katru paredzēto lietojuma veidu atbilstīgi Direktīvā 91/414/EEK noteiktajiem vienotajiem principiem.

               (10)

               Par iespējamām grūtībām, interpretējot pašreizējo atļauju turētāju pienākumus attiecībā uz piekļuvi datiem, liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (8). Lai izvairītos no turpmākiem sarežģījumiem, ir jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem I pielikumā, neparedz jaunus pienākumus dalībvalstīm vai atļauju turētājiem.

               (11)

               Tāpēc ir lietderīgi attiecīgi grozīt Direktīvu 91/414/EEK.

               (12)

               Lēmumā 2008/934/EK ir paredzēts, ka fluometuronu neiekļauj minētajā pielikumā un līdz 2011. gada 31. decembrim atsauc tādu augu aizsardzības līdzekļu atļaujas, kuros ir minētā viela. Minētā lēmuma pielikumā ir jāsvītro rinda attiecībā uz fluometuronu.

               (13)

               Tāpēc ir lietderīgi attiecīgi grozīt Lēmumu 2008/934/EK.

               (14)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza atbilstīgi šīs direktīvas pielikumam.
   2. pants
   Lēmuma 2008/934/EK pielikumā svītro rindu attiecībā uz fluometuronu.
   3. pants
   Dalībvalstis vēlākais līdz 2011. gada 30. novembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Tās piemēro minētos noteikumus no 2011. gada 1. decembra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   4. pants
   1.   Dalībvalstis saskaņā ar Direktīvu 91/414/EEK līdz 2011. gada 30. novembrim vajadzības gadījumā groza vai atsauc pašreizējās tādu augu aizsardzības līdzekļu atļaujas, kuru sastāvā ir fluometurons kā darbīgā viela.
   Tās līdz minētajai dienai īpaši pārbauda, vai ir izpildīti minētās direktīvas I pielikuma nosacījumi attiecībā uz fluometuronu, izņemot nosacījumus, kas paredzēti attiecīgās darbīgās vielas ieraksta B daļā, un vai atļaujas turētājam ir dokumentācija vai piekļuve dokumentācijai atbilstīgi minētās direktīvas II pielikuma prasībām saskaņā ar tās 13. panta nosacījumiem.
   2.   Atkāpjoties no 1. punkta, katru atļauto augu aizsardzības līdzekli, kas satur fluometuronu kā vienīgo vai vienu no vairākām darbīgajām vielām, kuras visas ir iekļautas Direktīvas 91/414/EEK I pielikumā vēlākais līdz 2011. gada 31. maijam, dalībvalstis atkārtoti novērtē saskaņā ar vienotajiem principiem, kuri noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā B daļu ierakstā par fluometuronu minētās direktīvas I pielikumā. Pamatojoties uz minēto novērtējumu, tās nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem.
   Kad tas ir noteikts, dalībvalstis rīkojas šādi:

               a)

               ja līdzeklis satur fluometuronu kā vienīgo darbīgo vielu, vajadzības gadījumā groza vai atsauc atļauju vēlākais līdz 2015. gada 31. maijam; vai

               b)

               ja līdzeklis satur fluometuronu kā vienu no vairākām darbīgajām vielām, vajadzības gadījumā groza vai atsauc atļauju līdz 2015. gada 31. maijam vai termiņā, kas šādai grozīšanai vai atsaukšanai paredzēts attiecīgajā direktīvā vai direktīvās, ar kurām atbilstīgo vielu vai vielas iekļāva Direktīvas 91/414/EEK I pielikumā, izvēloties vēlāko no šiem datumiem.

         5. pants
   Šī direktīva stājas spēkā 2011. gada 1. jūnijā.
   6. pants
   Šī direktīva ir adresēta dalībvalstīm.

      Briselē, 2011. gada 27. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 230, 19.8.1991., 1. lpp.

      (2)  OV L 55, 29.2.2000., 25. lpp.

      (3)  OV L 224, 21.8.2002., 23. lpp.

      (4)  OV L 333, 11.12.2008., 11. lpp.

      (5)  OV L 15, 18.1.2008., 5. lpp.

      (6)  Eiropas Pārtikas nekaitīguma iestāde (EFSA), Conclusion on the peer review of the pesticide risk assessment of the active substance fluometuron. EFSA Journal 2011; 9(1):1958 (54. lpp.). doi:10.2903/j.efsa.2011.1958. Pieejams tiešsaistē: www.efsa.europa.eu/efsajournal.htm.

      (7)  OV L 353, 31.12.2008., 1. lpp.

      (8)  OV L 366, 15.12.1992., 10. lpp.

      PIELIKUMS
      Direktīvas 91/414/EEK I pielikumā tabulas beigās pievieno šādu ierakstu:

                     Nr.

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Stāšanās spēkā

                     Iekļaušana ir spēkā līdz

                     Īpaši noteikumi

                     “343

                     Fluometurons

                        CAS Nr. 2164-17-2

                        CIPAC Nr. 159

                        1,1-dimetil-3-(α,α,α -trifluoro-m-tolil)urīnviela

                     ≥ 940 g/kg

                     2011. gada 1. jūnijs

                     2021. gada 31. maijs

                     A   DAĻA
                     Var atļaut lietot tikai kā herbicīdu kokvilnai.
                     B   DAĻA
                     Lai īstenotu VI pielikuma vienotos principus, ņem vērā secinājumus, kas iekļauti pārskata ziņojumā par fluometuronu, un jo īpaši tā I un II papildinājumu, ko 2011. gada 11. martā pabeidza Pārtikas aprites un dzīvnieku veselības pastāvīgajā komitejā.
                     Veicot šo vispārējo novērtēšanu, dalībvalstis:

                                 a)

                                 pievērš īpašu uzmanību operatoru un darbinieku aizsardzībai, kā arī nodrošina, lai lietošanas noteikumos būtu paredzēts, ka ir jāizmanto atbilstoši individuālās aizsardzības līdzekļi;

                                 b)

                                 pievērš īpašu uzmanību gruntsūdeņu aizsardzībai, ja darbīgo vielu izmanto reģionos ar jutīgiem augsnes un/vai klimatiskajiem apstākļiem; tās nodrošina, lai atļaujas nosacījumos tiktu paredzēti pasākumi riska mazināšanai un pienākums īstenot monitoringa programmas, lai vajadzības gadījumā pārbaudītu fluometurona un augsnes metabolītu desmetil-fluometurona un trifluorometilanilīna noplūdi mazāk aizsargātos apvidos;

                                 c)

                                 pievērš īpašu uzmanību tādu pie mērķa grupas nepiederošu augsnes makroorganismu, kas nav sliekas, un pie mērķa grupas nepiederošu augu apdraudējumam un nodrošina, lai atļaujas nosacījumos vajadzības gadījumā tiktu paredzēti pasākumi riska mazināšanai.

                           Attiecīgās dalībvalstis nodrošina, lai pieteikuma iesniedzēji Komisijai iesniegtu informāciju, kas apstiprina:

                                 a)

                                 augu metabolīta trifluoretiķskābes toksikoloģiskās īpašības;

                                 b)

                                 analīzes metodes fluometurona pārraudzībai gaisā;

                                 c)

                                 analīzes metodes augsnes metabolīta trifluorometilanilīna pārraudzībai augsnē un ūdenī;

                                 d)

                                 augsnes metabolītu dezmetil-fluometurona un trifluorometilanilīna ietekmi uz gruntsūdeņiem, ja fluometuronu saskaņā ar Regulu (EK) Nr. 1272/2008 klasificē kā vielu, par kuru “ir aizdomas, ka [tā] var izraisīt vēzi”.

                           Attiecīgās dalībvalstis nodrošina, lai pieteikuma iesniedzējs a), b) un c) punktā minēto informāciju Komisijai iesniegtu līdz 2013. gada 31. martam un d) punktā minēto informāciju – sešu mēnešu laikā pēc datuma, kad paziņots lēmums par fluometurona klasificēšanu.”

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.


title: Komisijas Īstenošanas direktīva 2014/96/ES ( 2014. gada 15. oktobris ) par marķēšanas, iepakojumu noslēgšanas un iepakošanas prasībām augļaugu pavairošanas materiālam un augļu ražošanai paredzētiem augļaugiem, kas ietilpst Padomes Direktīvas 2008/90/EK darbības jomā

text:
               16.10.2014

               LV

               Eiropas Savienības Oficiālais Vēstnesis

               L 298/12

         KOMISIJAS ĪSTENOŠANAS DIREKTĪVA 2014/96/ES
   (2014. gada 15. oktobris)
   par marķēšanas, iepakojumu noslēgšanas un iepakošanas prasībām augļaugu pavairošanas materiālam un augļu ražošanai paredzētiem augļaugiem, kas ietilpst Padomes Direktīvas 2008/90/EK darbības jomā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2008. gada 29. septembra Direktīvu 2008/90/EK par tirdzniecību ar augļaugu pavairošanas materiālu un augļaugiem, kas paredzēti augļu ražošanai (1), un jo īpaši tās 9. panta 1. punktu,
   tā kā:

               (1)

               Ir lietderīgi pieņemt prasības par augļaugu pavairošanas materiāla un augļu ražošanai paredzētu augļaugu marķēšanu, iepakojumu noslēgšanu un iepakošanu, lai nodrošinātu, ka tirdzniecība norisinās atbilstoši Direktīvas 2008/90/EK prasībām.

               (2)

               Ir jānosaka iepakojumu noslēgšanas un iepakošanas prasības augļaugu pavairošanas materiālam, kas oficiāli sertificēts kā pirmsbāzes, bāzes vai sertificēts materiāls, un augļaugiem, kas oficiāli sertificēti kā sertificēts materiāls.

               (3)

               Pirmsbāzes, bāzes vai sertificēts materiāls būtu jātirgo ar noteiktām prasībām atbilstošu marķējumu. Marķējuma sagatavošana un piestiprināšana būtu jāveic atbildīgajai oficiālajai iestādei. Dalībvalstīm būtu jādod iespēja paredzēt, ka atbildīgā oficiālā iestāde var atļaut piegādātājam sagatavot un piestiprināt marķējumu tās pārraudzībā. Marķējuma dizains jebkurā gadījumā būtu jānosaka atbildīgajai oficiālajai iestādei saskaņā ar šajā direktīvā izklāstītajām prasībām.

               (4)

               Lai partijas ar dažādām šķirnēm vai dažādu veidu pirmsbāzes, bāzes vai sertificētu materiālu varētu tirgot vienkop, dalībvalstīm būtu jāļauj noteikt, ka ir nepieciešams pavaddokuments, kas papildina marķējumu, lai atvieglotu lietotāju informēšanu un uzlabotu partiju izsekojamību un kontroli visos tirdzniecības posmos. Šis dokuments būtu jāsagatavo atbildīgajai oficiālajai iestādei vai attiecīgajam piegādātājam atbildīgās oficiālās iestādes pārraudzībā.

               (5)

                  CAC (Conformitas Agraria Communitatis) materiāla tirdzniecības vajadzībām būtu jāpieprasa piegādātāja sagatavots dokuments.

               (6)

               Šajā direktīvā paredzētie pasākumi ir saskaņā ar Augļaugu ģinšu un sugu pavairojamā materiāla pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Marķēšanas, iepakojumu noslēgšanas un iepakošanas prasības
   Dalībvalstis nodrošina, ka augļaugu pavairošanas materiāls (turpmāk “pavairošanas materiāls”), kas oficiāli sertificēts kā pirmsbāzes, bāzes vai sertificēts materiāls, un augļaugi, kas paredzēti augļu ražošanai (turpmāk “augļaugi”) un oficiāli sertificēti kā sertificēts materiāls, tiek tirgoti tikai tad, ja tie atbilst 2. un 4. pantā izklāstītajām marķēšanas, iepakojumu noslēgšanas un iepakošanas prasībām. Attiecīgā gadījumā marķējumu var papildināt ar 3. pantā paredzēto pavaddokumentu.
   Dalībvalstis nodrošina, ka pavairošanas materiāls un augļaugi, kas kvalificēti kā CAC (Conformitas Agraria Communitatis) materiāls, tiek tirgoti tikai tad, ja tie atbilst 5. pantā izklāstītajām prasībām par piegādātāja dokumentu.
   2. pants
   Pirmsbāzes, bāzes vai sertificēta materiāla marķējums
   1.   Dalībvalstis nodrošina, ka atbildīgā oficiālā iestāde sagatavo un piestiprina augiem vai augu daļām, kas tirgojamas kā pavairošanas materiāls vai augļaugi, saskaņā ar 2.–5. punktu sagatavotu pirmsbāzes, bāzes vai sertificēta materiāla marķējumu. Dalībvalstis var paredzēt, ka atbildīgā oficiālā iestāde var atļaut piegādātājam sagatavot un piestiprināt marķējumu tās pārraudzībā. Marķējuma dizainu nosaka atbildīgā oficiālā iestāde saskaņā ar 2., 3. un 4. punktu.
   Vienā un tajā pašā partijā ietvertu pavairošanas materiālu vai augļaugus var tirgot ar vienu marķējumu, ja šāds materiāls vai šādi augi ir ietverti vienā un tajā pašā pakā, saišķī vai konteinerā un ja šis marķējums ir piestiprināts saskaņā ar 5. punkta otro daļu.
   Dalībvalstis var paredzēt, ka augļaugus, kuri ir gadu veci vai vecāki, marķē atsevišķi. Šādā gadījumā tos var marķēt uz lauka pirms izrakšanas vai tās laikā, vai vēlāk. Ja tie tiek marķēti vēlāk, tās pašas partijas augus izrok kopā un tur atsevišķi no citām partijām marķētos konteineros līdz šo augu marķēšanai.
   2.   Uz marķējuma norāda:

               a)

               norādi “ES noteikumi un standarti”;

               b)

               marķēšanas dalībvalsti vai attiecīgo kodu;

               c)

               atbildīgo oficiālo iestādi vai attiecīgo kodu;

               d)

               piegādātāja nosaukumu vai tā reģistrācijas numuru/kodu, ko piešķīrusi atbildīgā oficiālā iestāde;

               e)

               pakas vai saišķa atsauces numuru, atsevišķu sērijas numuru, nedēļas numuru vai partijas numuru;

               f)

               botānisko nosaukumu;

               g)

               kategoriju un – bāzes materiālam – arī paaudzes numuru;

               h)

               šķirnes un attiecīgā gadījumā klona apzīmējumu. Potcelmiem, kas nepieder ne pie vienas šķirnes, norāda attiecīgās sugas vai starpsugu hibrīda nosaukumu. Uzpotētiem augļaugiem šādu informāciju norāda gan par potcelmu, gan potzaru. Par šķirnēm, kuru oficiālās reģistrācijas pieteikums vai pieteikums par augu šķirnes aizsardzības tiesībām vēl nav izskatīts, norāda: “ierosinātais apzīmējums” un “pieteikums vēl nav izskatīts”;

               i)

               attiecīgā gadījumā norādi “šķirne ar oficiāli atzītu aprakstu”;

               j)

               daudzumu;

               k)

               ražošanas valsti un attiecīgo kodu, ja tā atšķiras no marķēšanas dalībvalsts;

               l)

               izdošanas gadu;

               m)

               ja oriģinālo marķējumu aizstāj ar citu marķējumu, tad oriģinālā marķējuma izdošanas gadu.

         3.   Marķējumu neizdzēšami uzdrukā kādā no Savienības oficiālajām valodām tā, lai tas ir viegli saredzams un salasāms.
   4.   Ja kādai no augu vai augu daļu kategorijām izmanto krāsainu marķējumu, marķējums ir šādā krāsā:

               a)

               balts ar diagonālu violetu līniju pirmsbāzes materiālam;

               b)

               balts bāzes materiālam;

               c)

               zils sertificētam materiālam.

         5.   Marķējumu piestiprina augiem vai augu daļām, ko paredzēts tirgot kā pavairošanas materiālu vai augļaugus. Ja šādus augus vai augu daļas paredzēts tirgot pakā, saišķī vai konteinerā, marķējumu piestiprina pie šīs pakas, saišķa vai konteinera.
   Ja pavairošanas materiālu vai augļaugus tirgo ar vienu marķējumu saskaņā ar 1. punkta otro daļu, tad marķējumu piestiprina pie pakas, saišķa vai konteinera, kurā ietverts minētais pavairošanas materiāls vai augļaugi.
   3. pants
   Pavaddokuments pirmsbāzes, bāzes vai sertificētam materiālam
   1.   Dalībvalstis var paredzēt, ka partijām, kurās ietilpst dažādas šķirnes vai dažādu veidu pirmsbāzes, bāzes vai sertificēts materiāls, ko paredzēts tirgot vienkop, atbildīgā oficiālā iestāde vai attiecīgais piegādātājs minētās iestādes pārraudzībā var sagatavot pavaddokumentu, kas papildina 2. pantā minēto marķējumu.
   2.   Pavaddokuments atbilst šādām prasībām:

               a)

               tas ietver informāciju, kas minēta 2. panta 2. punktā un uz attiecīgā marķējuma;

               b)

               tas ir sagatavots kādā no Savienības oficiālajām valodām;

               c)

               tas ir sagatavots vismaz divos eksemplāros (piegādātājam un saņēmējam);

               d)

               tas tiek pārvests kopā ar attiecīgo materiālu no piegādātāja vietas līdz saņēmēja vietai;

               e)

               tajā ir norādīts saņēmēja nosaukums un adrese;

               f)

               tajā ir norādīts dokumenta izdošanas datums;

               g)

               attiecīgā gadījumā tajā ir norādīta papildu informācija par attiecīgajām partijām.

         3.   Ja pavaddokumentā norādītā informācija ir pretrunā tai, kas norādīta uz 2. pantā minētā marķējuma, par pareizu tiek uzskatīta uz marķējuma norādītā informācija.
   4. pants
   Pirmsbāzes, bāzes un sertificēta materiāla iepakojumu noslēgšanas un iepakošanas prasības
   1.   Dalībvalstis nodrošina, ka gadījumos, kad pirmsbāzes, bāzes vai sertificētu materiālu tirgo partijās, kurās ietverti divi vai vairāki augi vai augu daļas, šīs partijas ir pietiekami viendabīgas.
   Augi vai augu daļas, kas ietvertas šādās partijās, atbilst a) vai b) apakšpunkta prasībām:

               a)

               augi vai augu daļas ir pakā vai konteinerā, kas noslēgts atbilstoši 2. punktā minētajai definīcijai; vai

               b)

               augi vai augu daļas veido daļu no saišķa, kas noslēgts atbilstoši 2. punktā minētajai definīcijai.

         2.   Šīs direktīvas izpratnē “noslēgšana” ir pakas vai konteinera aizvēršana tā, lai to nevarētu atvērt, nesabojājot slēgumu, vai saišķa sasiešana tā, lai augus vai augu daļas, kas ir saišķī, nevarētu atdalīt, nesabojājot saiti vai saites. Paku, konteineru vai saišķi marķē tā, lai pēc marķējuma noņemšanas tas vairs nebūtu derīgs.
   5. pants
   Piegādātāja dokuments CAC materiālam
   1.   Dalībvalstis nodrošina, ka CAC materiālu tirgo kopā ar piegādātāja sagatavotu dokumentu, kas atbilst 2. un 3. punkta prasībām (turpmāk “piegādātāja dokuments”).
   Dalībvalstis nodrošina, ka piegādātāja dokuments nelīdzinās 2. pantā minētajam marķējumam vai 3. pantā minētajam pavaddokumentam, lai novērstu jebkādu iespēju sajaukt piegādātāja dokumentu ar abiem minētajiem dokumentiem.
   2.   Piegādātāja dokumentā norāda vismaz:

               a)

               norādi “ES noteikumi un standarti”;

               b)

               dalībvalsti, kurā piegādātāja dokuments sagatavots, vai tās attiecīgo kodu;

               c)

               atbildīgo oficiālo iestādi vai attiecīgo kodu;

               d)

               piegādātāja nosaukumu vai tā reģistrācijas numuru/kodu, ko piešķīrusi atbildīgā oficiālā iestāde;

               e)

               atsevišķo sērijas numuru, nedēļas numuru vai partijas numuru;

               f)

               botānisko nosaukumu;

               g)

                  CAC materiālu;

               h)

               šķirnes un – attiecīgā gadījumā – klona apzīmējumu. Potcelmiem, kas nepieder ne pie vienas šķirnes, norāda attiecīgās sugas vai starpsugu hibrīda nosaukumu. Uzpotētiem augļaugiem šādu informāciju norāda gan par potcelmu, gan potzaru. Par šķirnēm, kuru oficiālās reģistrācijas pieteikums vai pieteikums par augu šķirnes aizsardzības tiesībām vēl nav izskatīts, norāda: “ierosinātais apzīmējums” un “pieteikums vēl nav izskatīts”;

               i)

               daudzumu;

               j)

               ražošanas valsti un attiecīgo kodu, ja tā atšķiras no dalībvalsts, kurā sagatavots piegādātāja dokuments;

               k)

               dokumenta izdošanas datumu.

         3.   Piegādātāja dokumentu neizdzēšami uzdrukā kādā no Savienības oficiālajām valodām tā, lai tas ir viegli saredzams un salasāms.
   6. pants
   Transponēšana
   1.   Dalībvalstis vēlākais līdz 2016. gada 31. decembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus.
   Tās piemēro minētos noteikumus no 2017. gada 1. janvāra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   7. pants
   Pārskatīšanas klauzula
   Komisija līdz 2019. gada 1. janvārim pārskata 2. panta 4. punktu.
   8. pants
   Stāšanās spēkā
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   9. pants
   Adresāti
   Šī direktīva ir adresēta dalībvalstīm.

      Briselē, 2014. gada 15. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 267, 8.10.2008., 8. lpp.